Jonas Linkevičius

Jonas Linkevičius (g. 1927 m. sausio 1 d. Vabaliuose, Baisogalos valsčius) – Lietuvos literatūros tyrinėtojas, pedagogas, redaktorius, vertėjas.

Biografija 
Baigė Baisogalos šešiametę mokyklą, 1940–1946 m. mokėsi Šeduvos gimnazijoje. 1947–1948 m. Pakalniškių pradžios mokyklos vedėjas, 1948–1950 m. Radviliškio gimnazijos, 1950–1954 m. Grinkiškio vidurinės mokyklos mokytojas. 1951 m. baigė Vilniaus pedagoginį institutą. 1954–1962 m. dirbo Joniškio 1-oje vidurinėje mokykloje, nuo 1956 m. kartu buvo ir Joniškio rajono liaudies švietimo skyriaus mokyklų inspektorius.

1962–1973 m. Šiaulių pedagoginio instituto dėstytojas, 1963–1965 m. ir 1967–1968 m. Lietuvių kalbos ir literatūros, 1968–1971 m. Lietuvių literatūros katedros vedėjas, 1971–1973 m. Pedagogikos fakulteto dekanas, 1973 m. docentas. 1971 m. filologijos mokslų kandidatas (disertacija „Tarybinė lietuvių vaikų poezija“).

1973–1979 m. Pedagogikos mokslinio tyrimo instituto sektoriaus vadovas. 1980–1984 m. leidyklos „Vaga“ redakcijos vedėjas, nuo 1985 m. leidyklos „Vyturys“ vyr. redaktoriaus pavaduotojas. Nuo 1979 m. Lietuvos rašytojų sąjungos narys.

Bibliografija 
 Vaikų poezijos dešimtmečiai: tarybinės lietuvių vaikų poezijos ištakos, formavimasis ir raida (dail. Romualda Verygaitė). – Vilnius: Vaga, 1972. – 307 p.: iliustr.
 Salomėja Nėris abiturientų rašiniuose. – Kaunas: Šviesa, 1974. – 131 p.: iliustr.
 Visada su mumis: apsakymai ir eilėraščiai apie Vladimirą Leniną: jaunesniam mokykliniam amžiui. – Kaunas: Šviesa, 1975. – 115 p.: iliustr.
 Broliškųjų tautų šeimoje: rašiniai / Jonas Linkevičius, E. Špakovskaja, L. Šumskaja. – Kaunas: Šviesa, 1977. – 222 p.
 Nepamirštami susitikimai: apsakymai, atsiminimai, eilėraščiai apie V. Leniną. – Kaunas: Šviesa, 1977. – 167 p.: iliustr.
 Visada su mumis: apsakymai ir eilėraščiai apie V. Leniną: jaunesniam mokykliniam amžiui. – 2-asis papild. leid. – Kaunas: Šviesa, 1979. – 123 p.: iliustr.
 Petras Cvirka abiturientų rašiniuose. – Kaunas: Šviesa, 1981. – 251 p.
 Petras Cvirka mokykloje: iš mokytojų darbo patirties. – Kaunas: Šviesa, 1982. – 140 p.
 Balta dėmė: apsakymai (iliustr. Vita Voverienė). – Vilnius: Vaga, 1984. – 71 p.: iliustr.
 Mano knygelės: apsakymai ir eilėraščiai (iliustr. Edita Nazaraitė). – Vilnius: Vaga, 1984. – 47 p.: iliustr.
 Žiedeliai: eilėraščiai / Vincas Vitkauskas (iliustr. Regina Maželytė). – Vilnius: Vyturys, 1985. – 32 p.: iliustr.
 Sutemų šnekos: pasakos / Antanas Giedrius (iliustr. Kazys Šimonis). – Vilnius: Vyturys, 1985. – 96 p.: iliustr.
 Prie žalių krantų: apybraižos (iliustr. Kazimieras Paškauskas). – Vilnius: Vyturys, 1988. – 127 p.: iliustr.
 Gintarėliai: vadovėlis. – Kaunas: Šviesa, 1989.
 Gintarėliai: skaitiniai: vadovėlis 4 klasei (iliustr. Nijolė Jurgelionienė). – 2-asis leid. – Kaunas: Šviesa, 1991. – 285 p.: iliustr. – ISBN 5-430-00898-2
 Gintarėliai: skaitiniai. – 3-asis leid. – Kaunas: Šviesa, 1993. – 285 p.: iliustr. – ISBN 5-430-01547-4
 Trys pasakos / Antanas Giedrius (iliustr. Kazys Šimonis). – Vilnius: Džiugas, 1995. – 40 p.: iliustr. – ISBN 9986-29-004-X
 Šypsenėlė: eilėraščiai / Anzelmas Matutis (dail. Albina Makūnaitė). – Vilnius: Džiugas, 1995. – 22 p.: iliustr. – ISBN 9986-29-008-2
 Šeduvos mokyklos dešimtmečiai: apybraiža. – Vilnius: Agora, 1999. – 189 p.: iliustr. – ISBN 9986-633-27-3
 Po girią vaikščiojo poetas: Anzelmo Matučio gyvenimas ir kūryba: apybraiža. – Vilnius: Agora, 2000. – 205 p.: iliustr. – ISBN 9986-633-41-9
 Iš gintarų vėrinio: apybraižos. – Vilnius: Agora, 2002. – 255 p.: iliustr. – ISBN 9986-633-52-4
 Su volungėlės plunksna: poeto Martyno Vainilaičio gyvenimo ir kūrybos apybraiža. – Vilnius: Žara, 2003. – 141 p.: iliustr. – ISBN 9986-34-105-1
 Keliu į „Saulės“ gimnaziją: Šeduvos vidurinės mokyklos 85-mečiui. – Vilnius: Agora, 2005. – 192 p.: iliustr. – ISBN 9986-633-70-2
 Vytautas Račickas: monografija. – Vilnius: Žara, 2007. – 223 p.: iliustr. – ISBN 978-9986-34-165-9
 Baisogala. – Vilnius: Versmė, 2009. – 1045 p.: iliustr. – ISBN 978-9955-589-12-9

Vertimai iš rusų kalbos
 Šašis ir Ravi; Kaip Sniegutis pateko į Indiją: apysakaitės / Sergejus Baruzdinas. – Vilnius: Vaga, 1984. – 78 p.: iliustr.
 Kur Girinis gyvena: apysakos ir apsakymai / R. Pagodinas. – Vilnius: Vyturys, 1986. – 292 p.: iliustr.
 Karšti pelenai: dokumentinė apysaka / Vsevolodas Ovčinikovas. – Vilnius: Vyturys, 1988. – 181 p.: iliustr. – ISBN 5-7900-0007-X

Įvertinimas 
 1977 m. LTSR nusipelnęs mokytojas
 2006 m. Baisogalos garbės pilietis

Šaltiniai

Literatūra 
 Laiko žingsniai: Jono Linkevičiaus kūrybos bibliografinė rodyklė (sud. Ramutė Zavatskienė). – Vilnius: Versmė, 2011. – 53 p. – ISBN 978-9955-589-23-5

Lietuvos literatūrologai
Lietuvos vaikų rašytojai
Lietuvos vertėjai
Lietuvos pedagogai
Lietuvos miestų ir rajonų garbės piliečiai